open-index/open-wikipedia-markdown huggingface dataset:
Vidyapati

**Vidyapati** Thakur (født 1352? i Madhubani i Bihar, død 1448?) var en indisk forfatter som skrev religiøse dikt og sanger på maithili. Navnet hans er dannet av to sanskritord: *Vidya* for kunnskap og *Pati* for mester, altså en vismann; han er også kjent under tilnavnet  *Maithil Kavi Kokil* (maithilis diktergjøk). Han skal ha vært tilknyttet hoffet til kong Shiva Singh og dronning Latchima Devi, inntil hoffet i 1406 ble brutt opp og kongen måtte flykte som følge av en islamsk invasjon. Vidyapati skal etter dette ha flyktet til Nepal.

Hans forfatterskap utspant seg i en tid da moderne språk som bengali, oriya og maithili var i ferd med å finne sin form, og hans betydning i denne prosessen har blitt sammenlignet med Dantes for italiensk og Chaucers for engelsk. Han har hatt stor betydning for senere diktere og er blitt mye imitert. 

I sin kjærlighetsdiktning følger han tradisjonen i vaishnavismen og arven fra Jaydebs *[[Gitagobinda]]*, og skildrer kjærligheten mellom Radha og Krishna. «Mens Radha hos Chandidas glemmer sin egen kropp for Krishna, smykker og sminker Vidyapatis Radha sin kropp uavlatelig. Smerten er størst hos Chandidas; leken og ynden er størst hos Vidyapati.»

Han har også skrevet tilbedelsessanger rettet mot Shiva. Legendene om Vidyapati forteller at Shiva fant behag i sangene, og oppsøkte ham for å bo i hans hus som tjeneren *Ugna*. I tillegg skrev han også etiske tekster, historie og geografi, og selvbiografien *Vibhāgasāra*.

Noen av hans tekster er utgitt på norsk i antologien *[[Bengalske sanger]]*, 2005.

## Referanser


## Eksterne lenker
* Poetry Chaikhana, Sacred Poetry from Around the World
* youtube.com Sang av Vidyapati fra filmen *Kakhan harb dukh mor*, 2005
Vacas (Cochabamba)

**Vacas** er en landsby i departementet Cochabamba i Bolivia. 

Vacas hadde et ved den offisielle folketellingen i 2001 et innbyggertall på 650. I 2010 ble innbyggertallet anslått til 870.

## Referanser


## Eksterne lenker
*
Alf Pröysen sjunger Teskedsgumman och andra barnvisor

***Alf Pröysen sjunger Teskedsgumman och andra barnvisor*** er et svensk musikkalbum med Alf Prøysen, utgitt i 1968.

## Sporliste

# «Teskedsgummans visa»
# «Teskedsgummans städvisa»
# «Blåbärsturen»
# «Teddybjörnens visa»
# «Sockerbagare Bollesson»
# «Spargrisvisan»
# «Hua-lia-lej»
# «Jägar bom bom bom»
# «Skalbaggen och flugan»
# «Mössens julafton»
# «Julpudding»
# «Läggdags»
# «Gårdfarihandlaren»

## Eksterne lenker
*
Ski-VM 2011 – 4 × 5 km stafett kvinner

**Kvinnenes 4 x 5 kilometer stafett** under Ski-VM 2011 i Oslo ble holdt 3. mars 2011 kl. 1400. Fire utøvere fra samme nasjon gikk en løype på 5 km. De to første på laget gikk i klassisk stil og de to siste på laget gikk i fristil = 4 x 5 km. 

Mestere ble Norge, og laget besto av de samme utøverne som ble olympiske mestere i Vancouver 2010 (Vibeke Skofterud, Therese Johaug, Kristin Størmer Steira og Marit Bjørgen). På 2.-plass og 3.-plass fulgte henholdsvis Sveriges lag med Ida Ingemarsdotter, Anna Haag, Britta Norgren og Charlotte Kalla foran Finlands lag med Pirjo Muranen, Aino-Kaisa Saarinen, Riitta-Liisa Roponen og Krista Lähteenmäki.

Finlands lag bestående av Pirjo Muranen, Virpi Kuitunen, Riitta-Liisa Roponen og Aino-Kaisa Saarinen var regjerende verdensmestere fra Liberec i 2009, mens Norges lag bestående av Vibeke Skofterud, Therese Johaug, Kristin Størmer Steira og Marit Bjørgen var regjerende olympiske mestere fra Vinter-OL 2010 i Vancouver.

## Resultat

## Referanser


## Eksterne lenker
*  Konkurransefakta/løypeprofil
* Offisiell startliste På Oslo2011.no, På FIS-Ski.com
* Offisielle resultatlister på Oslo2011.no, På FIS-Ski.com
* Resultater på NRK.no
Hasle/Ise Salongskytterlag

**Hasle/Ise Salongskytterlag** (HISSL) er et skytterlag med tilhørighet i bydelene Hasle og Ise i Sarpsborg kommune i Østfold. Laget ble stiftet 1. juni 1997, ved en sammenslåing av de to lagene Hasle Salongskytterlag og Ise Miniatyrskytterlag.

Det eldste av lagene, Ise Miniatyrskytterlag, ble stiftet 20. november 1927. Lagets første formann var Sigurd Thue. Han ble etterfulgt av Godtfred Haakafoss, som var formann i 60 år, fra 1934 til 1994. Laget holdt til i lokalet Varden på Ise, hvor det var en 15-metersbane med 6 standplasser. En 50-metersbane med 15 standplasser ble i 1965 bygget ved Sikkeland på Ise. På denne banen er det senere blant annet blitt arrangert norgesmesterskap 2 ganger. Skytterlaget fikk i 1980 bygget en 10-meters luftgeværbane i kjelleren i rådhuset til tidligere Skjeberg kommune. I 1995 var det slutt på skytingen i Varden, ettersom både lokalet og baneforholdene ikke lenger tilfredsstilte kravene som nå ble stilt. I de 2 årene fram til sammenslåingen var laget derfor uten egen 15-metersbane.

Hasle Salongskytterlag ble stiftet 18. februar 1967. Laget hadde 25 medlemmer fra starten, og deres første formann var Robert Lilleborgen. Laget holdt de første 5 årene til i en brakke ved Hasle trafo. Skytterhuset sto ferdig i 1972, og det er senere blitt påbygget flere ganger. Det rommer i dag en bane med 6 standplasser og skivetrekk.

Det har vært lagt stor vekt på rekrutteringen, og laget har hatt en av fylkets største ungdomsgrupper gjennom mange år.

## Eksterne lenker
* Hasle/Ise Salongskytterlag
Sascha Klein

**Sascha Klein** (født 12. september 1985 i Eschweiler) er en tysk stuper, som konkurrerer i plattform (10 meter tårnstup). Klein har flere sterke resultater fra internasjonale mesterskap, blant annet sølv fra Sommer-OL 2008 i Beijing, Kina (synkron), og ett gull fra EM i stuping i 2009. Hans faste partner når han stuper synkronstup er Patrick Hausding.

## Referanser


## Eksterne lenker
* 
*
Shell Cup

**Shell Cup** er en håndballcup som arrangeres av Kristiansund Håndballklubb den siste helgen i april hvert år. Shell Cup ble arrangert første gang i 2000.

Shell Cup startet som en liten cup med ca. 20 lag påmeldt. I årene 2005–2010 det vært mellom 160–200 lag påmeldt og ca. håndballspillere. Den helgen cupen blir arrangert er det ca.   tilreisende til byen. 

Cupen gjennomføres i Kristiansund, hvor man har 5 haller til disposisjon. 

## Eksterne lenker
*
Lalan Fakir

**Lalan Fakir** (bengali: ফকির লালন সাঁই) eller **Lalan Baul** eller **Lalon Shah** (født ca. 1774, død 17. oktober 1890) var en forfatter og filosof fra Bengal. Hans dikt synges som klassikere i bengali. Etter etableringen av Bangladesh i 1971 har Lalan fått en rolle som nasjonaldikter og identitetsmarkør, og det arrangeres årlige festivaler ved hans grav. 

Lalon hevet seg over religiøse skiller, og betraktet seg både som sufi eller bhakti, eller som ingen av delene. «Både metafysisk og metaforisk er forbindelsen til de buddhistiske charya-sangene tydelig.» Hans sanger «er intenst bengalske, også fordi metaforer og erkjennelser fra alle Bengals kilder - både den buddhistiske og den hinduistiske tantra, Radha-Krishna-fromheten, sufi-islam og feiringen av Kali - lever i dem.»

Noen av hans tekster er utgitt på norsk i antologien *[[Bengalske sanger]]*, 2005.

## Referanser
Ivan Sarajishvili

**Ivan Sarajishvili** (født 5. august 1972) er en georgisk organist. 

Etter fullførte jusstudier ved Det statlige universitetet i hjembyen Tbilisi i Georgia, flyttet han til Norge. Han tok kantorutdanning ved Norges musikkhøgskole (NMH) og var deretter stipendiat ved Hochschule der Künste i Berlin. Etter hovedfagsstudium ved NMH og solistklasse ved Det kgl. Danske Musikkonservatorium, hadde han debutkonsert på både orgel og cembalo i Oslo domkirke 29. mars 2006.

Sarajishvili har holdt konserter i Norden, Tyskland, Ungarn, Polen, Tsjekkia, Russland, Spania og Italia. Han har hatt flere kantor- og organiststillinger i Tbilisi, Berlin, Oslo, Hadeland og er fra 2007 domorganist i Stavanger domkirke.

## Diskografi
* 2002: Syng ut all din glede, sammen med blant andre Ole Edvard Antonsen og Iver Kleive.
## Referanser
Vivian Bullwinkel

**Vivian Bullwinkel** (født 18. desember 1915 i Kapunda, Sør-Australia, død 3. juli 2000 i Perth i Vest-Australia) var en australsk militær sykepleier under andre verdenskrig.

Hun var den eneste overlevende fra Banka Island-massakren, der den japanske hæren drepte minst 21 av hennes kollegaer blant sykepleierne ved Radji Beach, Bangka Island i Indonesia, den 16. februar 1942. Hun ble utdannet som sykepleier og jordmor i Broken Hill, New South Wales, og begynte på sin karriere innen sykepleie i Hamilton, Victoria, før hun ble forflyttet til Jessie McPherson Hospital, senere ble hun ansatt ved Matron av Melbourne's Fairfield Hospital.

Japanske soldater invaderte Britisk Malaya i desember 1941 og de begynte umiddelbart å rykke sørover, der de vant en rekke seire, og i slutten av januar 1942. Byllwinket og flere andre sykepleiere valgte å evakuere til Singapore for å unnslippe hæren. Men det kortvarige forsvaret av øya endte i et nytt nederlag, og den 12. februar gikk Bullwinkel og 65 andre sykepleiere ombord på skipet SS «Vyner Brooke» for å rømme fra øya.

To dager senere ble skipet senket av japanske krigsfly. Bullwinkel, 21 andre sykepleiere og en stor gruppe menn, kvinner og barn klarte å komme seg i land på Radji Beach ved Banka Island. De andre passasjerene om bord gikk enten ned med skipet, ble skutt mens av de japanske flyene mens de lå i vannet eller de ble feid vekk av strømmen og ble aldri funnet igjen. Bullwinkel og de andre sykepleierne som overlevde sluttet seg neste dag sammen med om lag 100 britiske soldater. De valgte å overgi seg til de japanske soldatene.

Japanske soldater kom og drepte alle mennene for deretter å skyte på de gjenlevende kvinnelige sykepleierne med maskinpistoler bakfra. Bullwinkel ble truffet av en kule som gikk gjennom henne, men som bommet på hennes viktige indre organer. Bullwinkel var den ene av kun 24 av de til sammen 65 sykepleierne som overlevde hele krigen. En annen overlevende av sykepleierne var Pat Darling, som først døde i 2007. Vivian pensjonerte seg fra hæren i 1947 og ble i stedet ansatt som direktør for Fairfield Hospital. Hun viet seg til sykepleiefaget og for å hedre de drepte på Banka Island, samlet hun inn penger for et minnesmerke over de falne sykepleierne.

Vivian Bullwinkel har i årenes løp blitt tildelt en rekke æresbevisninger, inkludert Florence Nightingale-medaljen. Hun ble utnevnt til medlem av Order of the British Empire i 1973, og hun er offiser av Order of Australia.

Hun giftet seg i 1977, og endret sitt navn til Vivian Statham. Hun dro tilbake til Banka Island i 1992 for å avduke et minnesmerke til de sykepleierne som ikke hadde overlevd den andre verdenskrigen. Hun døde av et hjerteinfarkt den 3. juli 2000 da var hun 84 år gammel.

## Referanser


## Eksterne lenker
* Biodata
* Banka Massacre
* Fifty Australians - Vivian Bullwinkel, Australian War Memorial
* Roll of Honour Singapore Memorial
Byströms villa

__NOTOC__

**Byströms villa** (også kalt **Prins Carls palass**) er en bygning på Djurgården i Stockholm med adresse Djurgårdsvägen 21. 

Villaen ble opprinnelig oppført for skulptøren Johan Niclas Byström og ble bygget om for prins Carl og hans familie i 1905 etter arkitekt Ferdinand Bobergs tegninger. I dag (2011) holder Spanias ambassade til i bygningen.  

## Byströms villa
Navnet *Byströms villa* kommer fra husets skaper Johan Niclas Byström. Etter å ha bodd mange år i Italia besluttet han i 1828 å returnere til Sverige og bygge et kunstmuseum over seg selv og sine arbeider. Villaen skulle bli Byströms livsverk, «något djevla gentilt» som han selv uttrykte det. Arkitekturen var i romersk stil med atrium, rotunde og lanternin. Han benyttet marmor fra sitt eget marmorbrudd i Carrara og kjøpte fontener, vaser, alabastkolonner og annet utstyr til huset. Bygningen sto ferdig i 1844, men Byström fikk ikke mye glede av den ettersom han døde i Italia i 1848.  

Etter Byström kom villaen i juveleren og kunstsamleren Christian Hammers eie. Han hadde til hensikt å bruke villaen som museum for sine egne samlinger, blant annet et bibliotek på  bind. Etter Hammars død ble huset solgt til prins Carl, bror av Gustaf V og far til kronprinsesse Märtha, i 1905.

## Prins Carls palass
Da villaen kom i prinsens eie skulle huset tilpasses tidens smak og Ferdinand Boberg fikk i oppdrag å stå som arkitekt for omdannelsen. Boberg hadde allerede på et tidligere tidspunkt blitt benyttet av prins Carl til ombyggingen av Parkudden på Djurgården. 

Den energiske Boberg utførte en omfattende om- og påbygging av villaen. Takhøyden ble endret, rom ble lagt til, en ny bygningsdel ble tilført og mye av den faste, opprinnelige innredningen ble tatt bort eller forandret. 

Bobergs renovering ble sterkt kritisert i samtiden og enkelte mente at han hadde endret villaen til det ugjenkjennelige. Tross Bobergs store endringer finnes det mange detaljer fra Byströms villa igjen i interiøret, som for eksempel hyllingsfrisen til Karl XIV Johan i marmor på øvre galleriet og entréhallens marmorkolonner og marmorgulv.

Prins Carl og hans ektefelle Ingeborg med barna bebodde villaen frem til 1923 da familien av økonomiske grunner flyttet ut. I 1928 ble huset kjøpt av Alfonso XIII av Spania som offisiell residens for den spanske ambassadøren.

## Interiørbilder

## Kilder
* Ferdinand Boberg – Architect. The MIT Press, 1994.
* Kungliga Djurgården, en kulturhistorisk vandring. W&W, 2007.

## Eksterne lenker
*
Rosenborgshuset

**Rosenborgshuset** er en femetasjes eiendom som ligger ved  Stureparken på Östermalm i Stockholm. Det ble bygget i perioden 1883–1884 etter tegninger av Ferdinand Boberg.

Isak Gustaf Clason hadde tegnet opp en skisse av Rosenborg slott på baksiden av en konvolutt og utfra denne skissen utviklet Boberg tegningene for eiendommen. Detaljer som kom til å kjennetegne Bobergs bygninger merkes allerede her med det hengende tårnet og den befestningslignende graderingen på husets høye sokkel. Byggherre og byggmester var CM Söderlind och SA Sundblad.

Dag Hammarskjöld har bodd i huset. 

## Referanser
Tor Øyvind Westbye

**Tor Øyvind Westbye** (født 25. november 1983 i Hof) er norsk samfunnssdebattant og politiker (MDG).

Han har vært fylkesleder for Miljøpartiet De Grønne i Sogn og Fjordane og medlem i arbeidsprogramkomiteen. 

Tor Øyvind Westbye har tidligere vært ungdomspolitiker for KrF og ble gjenstand for en kontrovers da han satt som fylkesleder i Hordaland Kristelig Folkepartis Ungdom i 2006, tok et oppgjør med holdningene til homofili i moderpartiet. Saken fikk mye medieomtale, ettersom det endte med at Westbye ble vraket fra bystyrelisten til KrF i Bergen.

Vrakingen førte til kritikk av KrF og særlig Bjarte Ystebø for dobbeltrollen som redaktør i avisen Norge IDAG som skrev kritiske artikler om Westbye, samtidig som Ystebø var aktiv i vrakingen av Westbye ved sitt verv i nominasjonskomiteen i KrF.

Tor Øyvind Westbye ble i 2006 tildelt homofrydprisen av LLH på Bergen Gay Galla.

Westbye har tidligere vært styremedlem i Naturvernforbundet i Hordaland.

## Referanser
Funckska huset

**Funckska huset** er en bygning som ligger ved Kornhamnstorg 53 i Gamla stan i det sentrale Stockholm. Bygningen ble opprinnelig oppført på 1640-tallet, men ble bygget om i 1908. Ferdinand Boberg sto for tegningene. Boberg var i denne perioden ansatt i firmaet *[[Bankirfirman E. Öhman j:r]]*. Ved ombyggingen ble huset forhøyet med to etasjer og de gamle gavlene ble gjenskapt på det nye taket.

Mot øst grenser huset til Funckens gränd som forbinder Kornhamnstorg med Västerlånggatan. Ovenfor husets port finnes en inskripsjon som forteller at på dette stedet oppførte Tomas Funck et hus som ble bygget på i 1908.

## Referanser


## Eksterne lenker
*
Main-Neckar-banen

**Main-Neckar-banen** er en tysk jernbanestrekning mellom Frankfurt am Main og Heidelberg.

Strekningen er en hovedstrekning og blir betjent både av regional- og av fjerntrafikk.

## Linjekart

|}

## Referanser

## Litteratur
* Eisenbahn- und Verkehrsatlas von Europa, J. J. Arnd, Leipzig 1897.
## Eksterne lenker
*
Christian Dahl-Andersen

**Christian Dahl-Andersen** (født 2. september 1980) er en norsk tidligere ishockeyspiller. 

## Karriere
Dahl-Andersen har spilt i Frisk Asker (1998&ndash;2003), Trondheim (2003&ndash;2004), Stavanger Oilers (2003&ndash;2004, 2005&ndash;2011- og Arboga (2004&ndash;2005). Totalt har han pr 03. mars 2011 spilt 450 seniorkamper for et ishockeylag, hvorav 21 av dem var i Allsvenskan mens 429 av dem var i norsk hockeyliga (UPC-ligaen, GET-ligaen). I alle disse kampene har han tatt tilsammen 287 (124 mål og 163 assister) poeng. Han har vunnet norgesmesterskapet i ishockey to ganger, en med Frisk Asker (2000&ndash;2001) og en med Stavanger Oilers (2009/2010). Han har også tatt to bronsemedaljer og to sølvmedaljer i GET-ligaen med Stavanger Oilers. Han vant GET-ligaen med Stavanger Oilers i 2011/2012-sesongen. Han la opp våren 2017.

## Meritter
* 2001&ndash;2002 – vinner av norgesmesterskapet med Frisk Asker. (Kongepokalen) (gull)
* 2005&ndash;2006 – Finale i norgesmesterskapet med Stavanger Oilers. (sølv)
* 2006&ndash;2007 – 3.-plass i GET-ligaen (bronse)
* 2009&ndash;2010 – 3.-plass i GET-ligaen (bronse), vinner av norgesmesterskapet med Stavanger Oilers (Kongepokalen) (gull)
* 2010&ndash;2011 – 2.-plass i GET-ligaen (sølv), finale i norgesmesterskapet med Stavanger Oilers (sølv)
* 2011&ndash;2012 – 1.-plass i GET-ligaen (gull)

## Referanser


## Eksterne lenker

*
Eksikator

**Eksikator** er et apparat som brukes til å tørke et hydrert fast stoff. 

Eksikatorer er vanligvis utformet som en stor glassbolle med en fordypning i bunnen, hvor en har i et tørkemiddel, f. eks silica gel. Over tørkemiddelet settes en rist og oppå der igjen det stoffet som en skal tørke, og et lokk settes over igjen. Andre eksikatorer bruker vakuum i stedet for tørkemiddel ettersom kokepunktet synker dersom trykket blir under 1 atmosfære
Notker Balbulus

**Notker Balbulus** også skrevet **Notger** og kjent som **Notker stammeren**, **Munken av St. Gallen** og **Notker av St. Gallen (**født ca. 840 ved Jonschwil, Sankt Gallen, død 6. april 912 i Sankt Gallen) var en frankisk benediktineremunk, musiker  og poet. Han regnes som den som er ansvarlig for utbredelsen av gregoriansk sang i tyske klostre.

## Liv og virke
Allerede som barn kom han til benediktinerklosteret i St. Gallen. Der fikk han opplæring og ble der hele livet som legbror. På grunn av en talefeil fikk han tilnavnet **den stamme** (latin: **Balbulus**). Kanskje på grunn av dette handicapet fant han interesse i musikk. Sammen med to andre studerte han musikk og gjorde klosteret til et senter for kirkemusikk.

Han ble etterhvert legbror i klosteret, og ble omtalt som «svak av legeme, men ikke av sinn, stam av tunge, men ikke av intellekt». I årene i klosteret var han lærer, bibliotekar, gjestemester, forsanger og til slutt leder for klosterskolen. Han var vel ansett i samtiden og folk søkte ofte råd hos ham. Keiser Karl den tykke skal jevnlig ha søkt til ham for råd.

Hans litterære innsats var stor, og han oversatte verker av blant andre Aristoteles og Boëthius til tysk. Det er mulig at han er «Munken fra St. Gallen» (Monachus Sangallensis) som skrev *Gesta Caroli Magni* en biografi om Karl den store skrevet på vers etter kongens bestilling, *De frankiske kongenes breviarium* og *Metrum de vita sancti Galli*, en biografi om St. Gallen som hadde grunnlagt klosteret. Han skrev også sannsynligvis et martyrologium.

Hans største arbeid gjorde han innen kirkemusikk, og han skrev flere salmer. I *[[Norsk Salmebok (1985)|Norsk Salmebok]]* som kom ut i 1985 og i *[[Norsk salmebok 2013]]*, er han representert. Han er kjent som den som er ansvarlig for utbredelsen av den gregorianske sangen i tyske kloster. Hans viktigste verk er *Liber Hymnorum* fra 884. Han skrev både tekst og melodi til salmene. Han spesialiserte seg på såkalte «sekvenser», en salmetype brukt på viktige dager i kirkeåret. 

Han døde 8. april 912 og relikviene etter ham blir oppbevart i domkirken i St. Gallen. Kulten etter ham startet rett etter hans død og ble godkjent av pave Julius II i 1512. Minnedagen hans er 6. april.

## Referanser


## Eksterne lenker
* 
* 
*  Biografi i Catholic Encyclopedia
Tele (jord)

**Tele** er frosne jordlag (frostskorpe) som oppstår når temperaturen holder seg under frysepunktet lenge nok. Dybden til telen avhenger av hvor lenge og hvor mye temperaturen ligger under frysepunktet. Om det ligger løssnø på bakken så isolerer det for varmetap til luften ovenfor. Telen blir da ikke like dyp som om bakken hadde vært bar. Ved store snøfall tidlig på vinteren blir det minimalt med tele. Særlig luftig snø med lite tetthet er god isolasjon.

Oppvarming av i jorden i løpet av sommeren har betydning for hvor dypt telen går (i kjølige deler av Norge er denne oppvarming ubetydelig). I vannholdig jord som myr er telen grunnere enn i tørr jord som sand og grus der telen går dypere under ellers like forhold. Vann har stor varmekapasitet og liten varmeledningsevne (is i jorden fungerer som isolasjon mot teledannelse i dypere lag). Jordartens varmeledende evne har betydning for teledybden. I organiske masser som torv og matjord er telen typisk bare halvparten så dyp som i mineraljord som grus og sand.

Tele er som regel et hinder for anleggsarbeid. Tele øker jordens bæreevne noe som ved anleggsarbeid om vinteren kan utnyttes til transport i terrenget og stabilitet for bratte skråninger. Telehiv oppstår når tele fører til at enkelt typer jord utvider seg betydelig. Telehiv kan skade bygninger når telens løftende virkning er ujevn noe som kan bør til brudd og setningsskader i konstruksjonen. Myrjord og fet matjord har omkring 10 ganger så stor evne til kuldemagasinering som masser av tørr stein og grus (tilsvarende for typisk veifundament).

Ordet har germansk opphav (av «grunn, bunn») og norrønt *þeli*. Ordet er beslektet med det norske ordet *tel* som betyr «bunn, gulv», *tæl* i betydning «seig vilje til å gjennomføre» og *tilje* som brukes om bord i bunnen av en båt og om gulvbord.

Under teleløsningen kan det øverste jordlaget bli nesten flytende. Bæreevnen for noen veier blir redusert under teleløsningen og veimyndighetene kan midlertidig sette ned største tillatte vekt på kjøretøy.

I Hedmark, Oppland og Finnmark har vannledninger av hensyn til telen blitt lagt på 2 til 2,5 meters dyp. I Rogaland og Møre og Romsdal på rundt 1,2 meter. I 1961 ble største teledybde i sandig grus på det indre Østlandet anslått til rundt 2 meter (Hamar) opp til 2,8 meter (Tynset og Dombås), på Finnmarksvidda 3 til 3,2 meter, Tromsø 1,8 til 2 meter, kysten av Vestlandet 0,8 til 1 meter, Trondheim 1,6 meter og langs Oslofjorden 1,6 meter.

Permafrost er tele som ikke forsvinner i løpet av sommeren. I Norge finnes dette i høyfjellet i Sør-Norge (Jotunheimen-Reinheimen-Dovrefjell) og lavere i Nord-Norge (indre Troms og deler av indre Finnmark). På Svalbard finnes permafrost overalt unntatt under de største breene og under fjordene. Langs kanten av subpolare isbreer er det permafrost og breene er der frosset fast til bakken.

## Se også
* Permafrost
## Referanser
Miriam Margolyes

**Miriam Margolyes** (født 1941) er en britiskfødt, australsk skuespiller og artist.

Hun ble utnevnt til OBE i 2002.

## Bakgrunn
Miriam Margolyes ble født 18. mai 1941 i Oxford i England. Hun vokste opp i en jødisk familie og regner seg selv som jødisk. Noen av hennes forfedre innvandret blant annet fra Russland (i dagens Belarus). Hun studerte ved Newnham College, Cambridge, der hun medvirket i teaterklubben Cambridge Footlights samtidig med John Cleese og Graham Chapman i 1962. 

Hun ble australsk statsborger i 2013. 

## Virke
Hennes tidligste roller som skuespiller var i oppsetninger på teater og hun hadde flere biroller i filmer og på fjernsyn der hun vant en BAFTA Award for sin rolle i filmen *The Age of Innocence* fra 1993. Med sin særegne stemme, fikk Margolyes først anerkjennelse for sitt arbeid som en artist og sanger. Hun spilte inn en myk-porno film som heter *Sexy Sonia: Leaves from my Schoolgirl Notebook*. Hun arbeidet også sammen med teatergruppen Gay Sweatshop og hun ga kommentarer under den japanske TV-serien The Water Margin. 

Margolyes sin første store rolle i en film var som Elephant Ethel i Stand Up, Virgin Soldiers (1977). Hun høstet strålende kritikker for sin rolle som Flora Finching i 1988 i filmen Little Dorrit. På amerikansk fjernsyn, hadde hun en av hovedrollene i den kortlivede situasjonskomedie Franny's Turn fra 1993 som ble vist på CBS Television. I 1993 vant hun en BAFTA Award innen kategorien Beste kvinnelige birolle for rollen som Fru Mingott.

Margolyes begynte å bli lagt merke til av et mye yngre publikum da hun spilte som tante Sponge i James and the Giant Peach; hun ga også stemme til Glow Worm i den samme filmen. På denne tiden hadde hun også en rolle i de animerte reklamefilmene for Cadbury's Carmel barer og hun ga stemmen til den snakkende hunden i den animerte filmen Babe. Hun spilte professor Sprout i filmen *Harry Potter And The Chamber of Secrets* i 2002. 

I 1980 hadde hun opptredener i Blackadder der hun spilte mot Rowan Atkinson. Hun var en av de opprinnelige skuespillerne i London-produksjonen av musikalen Wicked i 2006 der hun spilte karakteren Madame Morrible der hun spilte mot Idina Menzel, en rolle som hun også spilte på Broadway-teateret i 2008. Margolyes gjentok sin rolle som professor Sprout i filmen Harry Potter og dødstalismanene – del 2 som kom ut i 2011. Hun hadde en rolle i BBC-dokumentaren University Challenge: The Story So Far..

## Filmografi
* 1980 ''Mumiens hemmelighet''
* 1983 ''Yentl''
* 1995 ''Heldiggrisen Babe''
* 1996 ''Romeo + Juliet''
* 1998 ''Heldiggrisen Babe i byen''
* 1998 ''Mulan''
* 1999 ''End of Days''
* 2004 ''Being Julia''
* 2006 ''Nedenom og hjem igjen''
* 2006 ''Happy Feet''
* 2012 ''The Guilt Trip''

## Referanser


## Eksterne lenker
* 
*
Northeast Division (NHL)

**Northeast Division**  var en av seks divisjoner i den nordamerikanske ishockeyligaen NHL, og var en av tre divisjoner innen Eastern Conference. Den ble oppløst i forbindelse med omstruktureringen av NHL i 2013, og alle lagene gikk inn i den omstrukturerte Atlantic Division.

I Northeast Division, som ble startet i 1998 på grunnlag av den tidligere Adams Division fra 1973, hadde det siden starten spilt følgende fem lag som alle hører hjemme i det nordøstlige delen av Nord-Amerika:

* Boston Bruins
* Buffalo Sabres
* Montreal Canadiens 
* Ottawa Senators 
* Toronto Maple Leafs

Klubbene holdt til i følgende stater:
*  
**  Ontario
**  Quebec

*  USA
**  Massachusetts
**  New York

## Divisionsmestere
*1994 – Pittsburgh Penguins
*1995 – Quebec Nordiques 
*1996 – Pittsburgh Penguins 
*1997 – Buffalo Sabres 
*1998 – Pittsburgh Penguins 
*1999 – Ottawa Senators 
*2000 – Toronto Maple Leafs 
*2001 – Ottawa Senators 
*2002 – Boston Bruins
*2003 – Ottawa Senators 
*2004 – Boston Bruins (
*2005 – *avlyst på grunn av lock out*
*2006 – Ottawa Senators 
*2007 – Buffalo Sabres 
*2008 – Montreal Canadiens 
*2009 – Boston Bruins 
*2010 – Buffalo Sabres
*2011 – Boston Bruins 
*2012 – Boston Bruins
*2013 – Montreal Canadiens
Livets farver

***«Livets farver»*** er et skillingstrykk med tekst av Johanne (Hanna) Christiane Irgens (1793–1853). Hun var forfatter, lærerinne og instituttbestyrerinne i Næstved. Hun komponerte, skrev romaner, fortelleringer og dikt. Melodien til denne visa er en gammel tysk melodi av Bornhardt. Kielland har brukt bruddstykker av denne sangen i sin novelle «Haabet er lysegrønt». Visa er også kjent under titlene «Farvene» eller «Livets farvespill». Sangen ble skrevet i 1840, og er første gang trykket på begynnelsen av 1900-tallet i «Nyesta Harmonia eller Visebog for Damer».

## Teksten

**1.**Livet er alltid skjønt, håpet er lysegrønt,
mismot er stedse grå, gleden er himmelblå.

**2.**Brunt er standhaftighet flykter deg hjertets fred,
lid da tåldmodig sterk skjebnen er Herrens verk.

**3.**Gul er den falskes skinn, troløst og trædsk hans sinn
vennskap er violett si meg hvor finnes det.

**4.**Uskyld er liljehvit engel fra fordumstid,
elskov er rosenrød mangengang uskylds død.

**5.**Døden er mørk og sort kaller for evig bort
lukker vårt øye til for livets farvespill.


## Kilder
*Oldemors visebok av Eli Støre Erichsen, Cappelen 1976
*Sangene i våre hjerter, Elin Prøysen, Damm 2007
Cliza

**Cliza** er en by i departementet Cochabamba i Bolivia. 

Cliza hadde et ved den offisielle folketellingen i 2001 et innbyggertall på 6 534. I 2010 ble innbyggertallet anslått til 8 509.

## Referanser
Morens sang

***«Morens sang»*** er et skillingstrykk skrevet av Emil Juel Fredriksen (1873–1950). Han var en dansk musiker og organist ved Apostelkirken (1901–1943), og skrev enkle sanger og pianostykker.

## Teksten

**1.**Sov nå søtt min egen skatt, mor er ved din side,
om ditt leie vil i natt sveve engler hvite.
Langt herfra på bølgen blå seiler far, du lille
hjemad hans tanker gå her er tysst og stille.

**2.**Ligg nå rolig i din seng mørkt det blir bak rute
be da først en bønn min dreng for din far der ute.
Når en gang du så blir stor og avsted vil drage
send da tanker til din mor som blir her tilbake.


## Kilder
*Oldemors visebok av Eli Støre Erichsen, Cappelen 1976
Southeast Division (NHL)

**Southeast Division** var en av seks divisjoner i den nordamerikanske ishockeyligaen NHL, og var en av tre divisjoner innen Eastern Conference. Divisjonen ble lagt ned i 2013 i forbindelse med omstruktureringen av NHL.

I Southeast Division var den yngste av divisjonene innen NHL, og fire av de fem lagene ble startet på 1990-tallet. Washington Capitals var den eldste og ble startet i 1972, mens Atlanta Thrashers var den yngste, som kom med fra 1999 og fram til 2011, deretter ble laget solgt og flyttet til Winnipeg under navnet Winnipeg Jets. For øvrige bestod divisjonen følgende fire lag som alle hører hjemme i det sentrale og sørlige delen av USA:

* Carolina Hurricanes
* Florida Panthers
* Tampa Bay Lightning
* Washington Capitals

Klubbende holder til i følgende stater/distrikt:
*  District of Columbia
*  Florida
*  Nord-Carolina
*  Manitoba

## Endringer fra og med 2011-2012-sesongen
Atlanta Thrashers er blitt solgt og flyttet til Winnipeg, Manitoba og fått navnet Winnipeg Jets.  Winnipeg vil ta Atlantas plass i Southeast i 2011-12-sesongen. Det er imidlertid forventet at det vil bli endringer i divisjonsoppsettet etter den sesongen, da Jets befinner seg så langt fra de andre lagene i denne divisjonen.

## Divisionsmestere
*1998–99 – Carolina Hurricanes 
*1999–00 – Washington Capitals 
*2000–01 – Washington Capitals 
*2001–02 – Carolina Hurricanes 
*2002–03 – Tampa Bay Lightning 
*2003–04 – Tampa Bay Lightning 
*2004–05 – *avlyst på grunn av lockout*
*2005–06 – Carolina Hurricanes 
*2006–07 – Atlanta Thrashers 
*2007-08 – Washington Capitals 
*2008–09 – Washington Capitals 
*2009–10 – Washington Capitals 
*2010–11 – Washington Capitals
*2011–12 – Florida Panthers
*2012–13 – Washington Capitals
Drodling

**Drodling** er å lage kruseduller og andre uhøytidelige og intetsigende småtegninger, særlig mens man er opptatt med noe annet. Slik ufokusert, halvt automatisert, ubevisst og uoppmerksom skribling, rabling og klussing skjer typisk på et stykke papir når man kanskje bør notere noe viktig; det kan for eksempel være når noen lytter passivt eller kjeder seg under en telefonsamtale, i en undervisningssituasjon eller et kontormøte. Tegningene kan forestille konkrete figurer, gjenstander, skriftbilder og liknende, eller mer abstrakte former og repeterende mønstre. 

Drodleriene har vanligvis ingen nyttefunksjon som produkt i seg selv, men aktiviteten kan hjelpe en person å holde oppmerksomheten om et emne og å unngå å forsvinne fullstendig i dypere dagdrømmer eller enda fjernere tanker.

Det norske ordet kommer fra det engelske *doodle*, som betyr «(å lage en) krussedull», men som tidligere blant annet kunne bety «å lure». «Å drodle» kan i øverført mening bety å kaste fram tanker og idéer om noe, på en litt mindre konsentrert måte enn under en idédugnad.

## Se også
* Automatisk skrift
* Graffiti
* Dagdrøm
* Idédugnad (brainstorming)

## Eksterne lenker
*
När mamma var flicka

***«När mamma var flicka»*** er et skillingstrykk av Elis Olson.

## Teksten

**1.**Jag kan vel ej annat än klaga och ropa,
som äger en mamma så sträng.
Hvar morgon för'n klockan är sju skall jag sopa
och senn får jag bedda min seng.
Så får jag där sitta så ensam att stricka
månn mamma det gjorde när mamma var flicka.

**2.**Och jag är ju redan en fjorten års snärta
som känner, förnämmer och hör.
Och därtill jag har ju ett älskande hjärta
som klappar jag vet väl vem för.
Man jag er förbjuden på gossorna blicka
fast det gjorde mamma när mamma var flicka.

**3.**Jag sjöng på en visa om kärlek och svika
en dag när jag satt i min vrå,
om kärlek min flicka, hörs mamma predika
är nogot du ej bör förstå.
På kärlekens stig är så lett sig att vricka
fast mamma hon gick den, när mamma var flicka.

**4.**Men snart skall jag möta min Kalle på isen,
det är mitt bestämde beslut.
Min mamma skall ej få ett nys om kurtisen
ty då får Karl Göransson stut.
Och smygväger går vi dit ingen kan blicka
för det gjorde mamma när mamma var flicka.

**5.**När tjuge jeg fyllt får i frihet jag vandra
fru Göranson heter jag då.
Ett hus skal vi ha som är högre än andra
och mitt i en stad skall det stå.
Och då skal vi både jungfru och amma
för det hadde mamma när mamma blef mamma.


## Kilder
Oldemors visebok av Eli Støre Erichsen, Cappelen 1976
Høye Tatra

**Høye Tatra**  (slovakisk og tsjekkisk: *Vysoké Tatry*, polsk: *Tatry Wysokie*) er en fjellkjede i Tatrafjellene på grensen mellom Polen og Slovakia i Karpatene. 
Vysoké Tatry blir ofte forbindet med vintersportsstedet Štrbské Pleso ligger i sørskråningen ved foten av fjellene. Nordøst for fjellene ligger det polske vintersportsstedet Zakopane.

Høye Tatra består av en 26 km lang fjellkam med en rekke sidekammer. Hovedkammen faller ingen steder under 1900 meter. De høyeste toppene når over 2600 meter. Disse toppene er også de høyeste i Karpatene.

To tredjedeler av Høye Tatra ligger i Slovakia, mens en tredjedel hører til Polen. I begge land har fjellområdet status som nasjonalpark. Skoggrensen ligger rundt 1500 moh.

## Fjelltopper
Tabellen viser de ti fjelltoppene i Høye Tatra med høyest primærfaktor. Åtte av disse fjelltoppene ligger i Slovakia, og to (nr 4 og nr 9) ligger på grensen mellom Polen og Slovakia. Slovakiske navneformer er benyttet for toppene og skarene i Slovakia, mens polske navneformer er benyttet for de to grensetoppene med tilhørende skar. Tabellens høydeangivelser er hentet fra de seneste utgavene av tilgjengelige kart. 

## Referanser


## Eksterne lenker
* 
* Die Hohe Tatra, viersprachiges Wörterbuch der Berg- und Flurnamen (tysk, ungarsk, polsk, slovakisk)
* Vysoké Tatry Apexguide (slovakisk)
Anna Rossinelli

**Anna Rossinelli** (født 1987) er en sveitsisk-polsk sanger. Hun er vokalist i pop-soul trioen *Anna Rossinelli*.

## Eurovision Song Contest
Den 11. desember 2010 vant Rossinelli den sveitsiske nasjonale finalen, *Die grosse Entscheidungs Show*, med sangen «In Love For a While». Hun representerte derfor Sveits i Eurovision Song Contest 2011, som ble avholdt i Düsseldorf, Tyskland. Der endte hun på sisteplass i finalen, etter å ha kvalifisert seg fra første semifinale.

## Referanser


## Eksterne lenker
* 
*
Skjønn jomfru, lukk ditt vindu opp

**«Skjønn jomfru, lukk ditt vindu opp»** er et skillingstrykk av Adam Gottlob Oehlenschläger. Melodien er av C.E.F. Weyse (1774–1842), en dansk musiker og komponist. Han var kjent for en rekke kantater, kirkemusikk, operaer og syngestykker som «Balders død», «Macbeth», «Et eventyr i Rosenborgs have» samt «Gud signe vårt dyre fedreland».

## Teksten

**1.**Skjønn jomfru lukk ditt vindu opp,
her er din hjertens kjær.
Blek månen stander på himmelens blå
mildt nattergalen triller slå
skjønn jomfru lukk ditt vundu opp
her er din hjertens kjær.

**2.**Skjønn jomfru rekk meg din liljehand
jeg er så syk og matt,
akk fra den tid jeg skuet deg
bortsvinner all ro og søvn fra meg.
Skjønn jomfru rekk meg din liljehånd
o la meg få den fatt.

**3.**Skjønn jomfru rekk meg din purpurmunn
jeg var så svimmel nyss,
jeg blusser og høyt mitt hjerte slår
du som har såret o leg mine sår.
Skjønn jomfru rekk min din purpurmunn
gi meg et rosenkyss


## Kilder
**[[Oldemors visebok]]* av Eli Støre Erichsen, Cappelen 1976
Steinar Johansen (skuespiller)

**Steinar Pleim Johansen** (født 1989) er en norsk skuespiller, musiker, tekstforfatter og produsent fra Rognan.  Han er kjent for sitt arbeid innen teater, fjernsyn og musikk, samt for sine bidrag til kulturutvikling i Nordland.

I 2006 deltok Johansen i TV-serien *[[Alt for Rognan]]* og turnerte med revyen *Alt for Rognan* frem til 2009. Fra 2010 til 2012 spilte han rollen Tom Lycke i TV 2s såpeserie *[[Hotel Cæsar]]*. I tiden før 2015 medvirket Johansen i oppsetninger ved blant annet Det Norske Teater, Edderkoppen teater, Christiania Teater, Drammen teater, Chat Noir teater, Dramatikkens hus og Kulturkirken Jakob.

## Priser
Gjennom sitt arbeid har Johansen mottatt flere priser og utmerkelser. Han har sammen med Rognankompaniet mottatt Gullruten for beste reality og Trygve Hoffs minnepris, og blitt kåret til Årets nordlending.

## Referanser


## Eksterne lenker
* 
* 
* 
*
Chulla

**Chulla** er en by i departementet Cochabamba i Bolivia.

Chulla hadde et ved den offisielle folketellingen i 2001 et innbyggertall på 2 522. I 2010 ble innbyggertallet anslått til 3 375.

## Referanser
Alalay

**Alalay** er en landsby i departementet Cochabamba i Bolivia. Byen er administrasjonssenter i Alalay kommune i Mizque-provinsen.

Alalay hadde et ved den offisielle folketellingen i 2001 et innbyggertall på 638. I 2010 ble innbyggertallet anslått til 854.

## Referanser
IHEID

**Institut de hautes études internationales et du développement (IHEID)** eller **Graduate Institute of International and Development Studies** er en  forsknings- og utdanningsinstitusjon i Genève, Sveits. Instituttet tilbyr utdannings- og forskningsprogrammer på master- og doktorgradsnivå innen fagene statsvitenskap, internasjonal jus, internasjonal økonomi, internasjonal historie og utviklingsstudier. IHEID ble opprettet 1. januar 2008 da Institut universitaire de hautes études internationales (HEI; etablert 1927) ble slått sammen med Institut universitaire d’études du développement (IUED; opprettet 1961).

IHEID er Europas eldste studiested for internasjonale relasjoner. I mellomkrigstiden utdannet IHEID mange av Folkeforbundets diplomater i Genève. IHEID er som uavhengig utdanningsinstitusjon løst knyttet til Universitetet i Genève. Undervisningen foregår på engelsk og fransk.

Flere anerkjente professorer har forelest ved IHEID, blant dem Ludwig von Mises, Wilhelm Röpke, Robert Mundell, Hans Kelsen og Maurice Allais.

Blant tidligere studenter finner man blant andre nobelprisvinnerne Kofi Annan og Mohammed ElBaradei.

## Referanser


## Eksterne lenker
*
Mâcon

**Mâcon** er en kommune i departementet Saône-et-Loire i regionen Bourgogne-Franche-Comté. Mâcon er hovedstad (*prefecture*) i departementet, og innbyggerne kalles *mâconnais*.

## Referanser


## Eksterne lenker
* 
* Kommunedata INSEE
Peder Matthissøn Ofvid

**Peder Matthissøn Ofvid** (1606–1684) var en norsk bonde og salmedikter. Ofvid skrev salmer, og gav ut salmesamlinger som *Aandens Glæde* som kom i 1648. I *[[Norsk Salmebok (1985)|Norsk Salmebok]]* og *[[Norsk salmebok 2013]]* er han representert med en salme.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. . Side 47
Puntarenas

**Puntarenas** er hovedstaden og den største byen i den costaricanske provinsen Puntarenas. Den befinner seg på en smal landtunge ved Nicoyagolfen i Stillehavet, og er en av landets viktigste havner. Det går ei sandstrand langs hele byens sørlige kystlinje. Sentrum av byen utgjør et distrikt i kantonen Puntarenas, og hadde et innbyggertall på 8&nbsp;335 i 2011. Hele kantonen hadde 115&nbsp;019 innbyggere i 2011.

Karnevalet i Puntarenas i begynnelsen av februar er et av landets mest besøkte. Fotballaget Puntarenas FC spiller i Primera División, og har Estadio Miguel Ángel «Lito» Pérez Treacy som hjemmebane.

## Referanser


## Eksterne lenker
*
Eyvind Getz

**Eyvind Getz** (1888–1956) var en norsk høyesterettsadvokat og politiker for Høyre.

Han var sønn av riksadvokat Bernhard Getz (1850–1901) og Johanne Christiane Fredrikke Berg (1855-1924), bror til advokat Bernhard Nicolai Getz (1878–1932) og oberst Ole Berg Getz (1881-1952). Hans oldefar innvandret til Norge, sannsynligvis fra Schwarzwald.

Getz var advokat av yrke (med møterett for Høyesterett og egen praksis fra 1920).

Getz var stortingsrepresentant fra 1925 til 1927, formann i Oslo Høyre fra 1926 til 1931, ordfører i Oslo fra 1932 til 1934 og på nytt stortingsrepresentant fra 1934 til 1945. Han var også styreformann i Oslo Kinematografer fra 1932 til 1934 og styreformann i Norges Kommunalbank fra 1934 til 1945.

## Referanser


## Eksterne lenker
*
Påskeoratoriet (Bach)

**Påskeoratoriet** (BWV 249, D-dur) er et oratorium av Johann Sebastian Bach, første gang oppført 1. påskedag, 1. april 1725. Det finnes tre ulike senere versjoner med store forskjeller i besetning og tekst. Verket regnes som et oratorium fordi det ligger en fortellende bibeltekst til grunn, men til forskjell fra i den ordinære oratorieformen foredras ikke teksten av en evangelist; i stedet gjengis teksten i en fritt omdiktet form. 
  
## Innhold
Apostlene Peter (tenor) og Johannes (bass) iler til Jesu grav og finner den tom, da Jesus er stått opp fra de døde. Der finner de Maria Magdalena (alt) og «den andre Maria», Kleofas hustru (sopran). 

## Oppbygning
Verket består av elleve satser:
# *[[Sinfonia]]* (instrumental)
# *Adagio* (instrumental med obosolo)
# *Chor* „Kommt, eilet und laufet“ (dette er også undertittel på den nye versjonen fra 1731 som er en omarbeiding av den opprinnelige kantaten med tenor-bass-duett i midtdelen.)
# *Rezitativ*
# *Arie* (sopran) „Seele, deine Spezereien“, med blokkfløytesolo
# *Rezitativ*
# *Arie* (tenor) „Sanfte soll mein Todeskummer“, med blokkfløytesolo
# *Rezitativ*
# *Arie* (alt) „Saget, saget mir geschwinde“, med oboe d’amore-solo
# *Rezitativ*
# *Chor* „Preis und Dank“

## Historie
Påskeoratoriet griper tilbake til den liturgiske framstillingen av påskeopptoget og påskelatteren slik det hadde vært vanlig i gudstjenesten siden middelalderen for å illustrere påskens hendelser (på samme måte som julegudstjenestenes krybbe).

Teksten ble antakeligvis skrevet av Picander. Musikken var gjenbruk av «Schäferkantate», *[[Entflieht, verschwindet, entweichet, ihr Sorgen]]* (BWV 249a), som Bach skrev for fødselsdagsfeiringen til hertug Christian av Sachsen-Weißenfels, og som det finnes minst to versjoner av. Det var bare resitativene fra den verdslige versjonen som ikke ble brukt i Påskeoratoriet; de ble erstattet med nyskrevne resitativ. Påskeoratoriet/Schäferkantates tre første satser er sannsynligvis bearbeidelser av tapte instrumentalkonserter.

## Fotnoter


## Eksterne lenker
* Oppbygning og fullstendig tekst
* Påskeoratoriet BWV 249 på bach-cantatas.com
* Tysk tekst og engelsk oversettelse  Emmanuel Music, Boston
* Påskeoratoriet BWV 249 på WorldCat
*
Montezuma

**Montezuma** kan referere til:

## Personer
*Moctezuma I – en aztekisk stortaler, som av og til refereres til som «Montezuma I»
*Moctezuma II – en aztekisk stortaler, som av og til refereres til som «Montezuma II»

## Steder
* Montezuma (Brasil) – en kommune i Minas Gerais i Brasil
* Montezuma (Costa Rica) – ei bygd på Nicoyahalvøya i provinsen Puntarenas i Costa Rica
* Montezuma County – et fylke i Colorado i USA
Hevet knyttneve

**Hevet knyttneve**  er et symbol og en politisk hilsen. Denne hilsen er brukt av marxister, anarkister, sosialister, kommunister, pasifister, fagforeningsaktivister og innen svart nasjonalisme. Knyttneven er vanligvis betraktet som et uttrykk for solidaritet og styrke. 

## Historie
Den hevede knyttneven ble brukt som logo av Industrial Workers of the World i 1917. Det grafiske symbolet ble popularisert i 1948 av Taller de Grafica Popular, et trykkeri i Mexico som brukte kunst for å fremme revolusjonære sosial saker. 

Symbolet har blitt brukt av ulike grupper som kjemper mot undertrykkelse. En meget kjent bruk av knyttet neve stod medaljevinnerne Tommie Smith og John Carlos for, da de stod på seierspallen i friidrett under Sommer-OL 1968 i Mexico by. Dette var under borgerrettsbevegelsens høydepunkt i USA, og de to afroamerikanske utøverne markerte sin støtte til denne ved å knytte neven under avspillingen av USAs nasjonalsang.

Symbolet har også blitt brukt i en rekke opprør under den arabiske våren.


Fil:Plakat Suetterlin96.jpg|Industriutstilling i Berlin i Tyskland 1896
Fil:Да здравствует пятая годовщина великой пролетарской революции (плакат).jpg|Oktoberrevolusjonen i 1922
Fil:Civil Liberties in War Times by Max Lerner 1940.jpg| Borgerrettighetsplakat fra USA, 1940 
Fil:Womanpower logo.jpg | Feminisme
Fil:Anarcha-feminism symbol.svg | Anarkafeminisme
Fil:Otpor-serbian.jpg | Otpor!, Serbia
Fil:Cyberright.png | Anti-Clipper Grafikk
Fil:27th Special Operations Wing.png | 27th Special Operations Wing
Fil:Broken rifle.svg | War Resisters' International
Fil:Free Revolution zone.jpg | Den arabiske våren 
Fil:Anarchist black cross logo.svg | Anarchist Black Cross
Fil:Roter Frontkaempferbund Emblem 2.svg | Roter Frontkämpferbund
Fil:Semih Erden World Cup 2010 silver medal.jpg | Semih Erden under verdensmesterskapet i basketball i 2010 
Fil:Raised Fist at antiwar demo.jpg | Fredsbevegelsen
Fil:Kach.jpg | Kahane Chai
|Det amerikanske bandet Rise Against 
Fil:


## Referanser


## Eksterne lenker
* 
* A brief history of the "clenched fist" image
Montezuma (Costa Rica)

**Montezuma** er ei bygd i provinsen Puntarenas i Costa Rica. Den befinner seg ved stillehavskysten, nær sørspissen av Nicoyahalvøya. Den blei grunnlagt som en fiskerlandsby, men er i dag et populært turistmål på grunn av de flotte strendene, fossene og landskapa som omgir stedet.
Zhou Lüxin

**Zhou Lüxin** (, født 31. juli 1988 i Wuhu) er en kinesisk stuper, som konkurrerer for det meste i 10 meter tårnstup (plattform). Han representerte Kina under Sommer-OL 2008 i Beijing, Kina, der han tok sølv.

## Referanser


## Eksterne lenker
*